Vanyar

Vanyar i nossë Eldaron anvanë ar anarta ná. Vanyar në i Eldar minyar Valinóressë ar úlússë autanë Valinórë hequa Ohtassë Rúsëo. Marar har Valarallo lá Eldali exë. I aran Vanyaron Ingwë ná.

Ilcë
I Vanyar nár antárë imbë Eldar. I tanna Vanyaron findessë laurë nár. Sina findessë yando hiraina imbë indyor Vanyarin Noldossen ve Altariel.

Lúmequentalë
Quenta Silmarillion nyara i Vanyar nár i indyor Imino, i Quendëo ye acoivië Cuivienenessë minyave, vesseryao Iminyë ar enquëo verur Quendion. Írë i Quendi në hiraina Oromenen, ilya nossë acilië minna quendë ye lennuva as Oromë Valinórenna. I Vanyar acilmië Ingwë. Entulessessë Ingwëo i Vanyar anestiës arannta, ar tulyarot Valinórenna.

Amanessë, i Vanyar marar ambanessë Taniquetilo, nu mardi Manweva, ar cenainar úolë Eldar exinen.

Quendya
Quendya ná i nostalë Quenyo Vanyarin. Pan i Valar quetar Vanyannar ambë lá Eldar exannar, Quendya amapië quettali Valarinallo ve "tulca" (malina; quetto Valarin tulukhan), "ulban" (luinë, quetto Valarin ullu — nén) hya "nasar" (carnë).

Nassi sinwë

 * Ingwë
 * Indis, nésa Ingwëo ar veri attëa Finwëo.